Judolia

Judolia er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore (7-15 millimeter), brune til svarte trebukker, dekkvingene er gjerne gule med svarte tegninger. Antennene er tynne og omtrent så lange som kroppen. Kroppsformen er forholdsvis bred. Pronotum er mer eller mindre klokkeformet, dekkvingene noe avsmalnende bakover. Beina er middels lange og tynne.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Judolia-artene lever gjerne i døde røtter av løvtrær. Utviklingen tar gjerne to år. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten har en holarktisk utbredelse.

Systematisk inndeling  
Artene i slekten Pachytodes blir ofte også plasserte i Judolia.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Judolia Mulsant, 1863
 Judolia antecurrens  (Wickham, 1913) (fossil)
 Judolia cordifera (Olivier, 1795)
 Judolia dentatofasciata (Mannerheim, 1852)
 Judolia gaurotoides (Casey, 1893)
 Judolia impura (LeConte, 1857)
 Judolia instabilis (Haldeman, 1847)
 Judolia japonica  (Tamanuki, 1942) 
 Judolia montivagans (Couper, 1864)
 Judolia quadrata (LeConte, 1873)
 Judolia scapularis (Van Dyke, 1920)
 Judolia sexmaculata  (Linnaeus, 1758) 
 Judolia sexspilota (LeConte, 1859)
 Judolia swainei (Hopping, 1922)

Kilder 
 Cerambycidae of the World - Lepturini 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
 Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. Om trebukker, side 326-357. N.W. Damm.

Eksterne lenker 
 
 
 Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter. 
 Worldwide Cerambycoidea Photo Gallery - Lepturinae  Stort bildegalleri.
 Norges trebukker – med faktaark på de artene som forekommer i Norge.
 bugguide.net - bildedatabase over nordamerikanske insekter
 Nettside om Judolia erratica
 Bildegalleri, Palearktiske arter 
 Bildegalleri, Amerikanske arter 

Lepturinae
Biller formelt beskrevet i 1863
Dyr formelt beskrevet av Martial Étienne Mulsant